Source: http://tv.nrsr.sk/archiv/schodza/7/18?page=9
Timestamp: 2017-10-17 18:34:12+00:00

Document:
13. 6. 2017 o 19:03 hod.
Uvádzajúci uvádza bod 19:03
Vystúpenie spoločného spravodajcu 19:04
13. 6. 2017 o 19:04 hod.
Uvádzajúci uvádza bod 19:06
13. 6. 2017 o 19:06 hod.
Vystúpenie spoločného spravodajcu 19:07
13. 6. 2017 o 19:07 hod.
Dobrý večer, dámy a páni. To bude strašne krátke vystúpenie v rozprave. Pán minister uviedol, že predkladaný zákon nebude mať vôbec žiaden vplyv. To si myslím, že nie je dobré. Tak ako som si pozrel tú doložku vplyvov, tak určite nejaké vplyvy mať bude aj na životné prostredie, pretože to je vyššia bezpečnosť, aj na podnikateľské prostredie. Nejaké vplyvy to bude mať. A mne len o to ide, že o tú kultúru predkladania zákonov. Jednoducho ak tie...
Dobrý večer, dámy a páni. To bude strašne krátke vystúpenie v rozprave. Pán minister uviedol, že predkladaný zákon nebude mať vôbec žiaden vplyv. To si myslím, že nie je dobré. Tak ako som si pozrel tú doložku vplyvov, tak určite nejaké vplyvy mať bude aj na životné prostredie, pretože to je vyššia bezpečnosť, aj na podnikateľské prostredie. Nejaké vplyvy to bude mať. A mne len o to ide, že o tú kultúru predkladania zákonov. Jednoducho ak tie zákony sú naozaj zbytočné, tak ich nepredkladajme. Verím, že podľa toho, ako sme aj o ňom hovorili s tímlídrom Mirom Ivanom na klube, že tento zákon má nejaké vplyvy, tak len sa pýtam, že či si naozaj, pán minister, myslíte, že zákony, ktoré nemajú žiaden vplyv, by nemali byť predkladané. A verím, že si myslíte, že nie a že nejaký vplyv tam nájdete. Ďakujem pekne za pozornosť.
13. 6. 2017 o 19:10 hod.
Uvádzajúci uvádza bod 19:12
Pekný podvečer prajem. Vážený pán podpredseda Národnej rady Slovenskej republiky, vážené panie poslankyne, vážení páni poslanci, na základe čl. 86 písm. d) Ústavy Slovenskej republiky vám predkladám návrh na vyslovenie súhlasu Národnej rady Slovenskej republiky so Zmluvou medzi Slovenskou republikou a Českou republikou o spolupráci pri vzájomnej ochrane vzdušného priestoru.
Vláda Slovenskej republiky svojím uznesením č. 553 zo 7....
Vláda Slovenskej republiky svojím uznesením č. 553 zo 7. decembra 2016 vyjadrila súhlas s návrhom na uzavretie uvedenej zmluvy s tým, že zmluva jej po podpise nebude znovu predložená. Zmluva bola podpísaná na úrovni ministrov obrán Slovenskej republiky a Českej republiky dňa 15. februára 2017 v Bruseli.
Cieľom zmluvy je rozšíriť spoluprácu s Českou republikou v oblasti vzájomnej ochrany vzdušného priestoru Slovenskej republiky a vzdušného priestoru Českej republiky, a to nad rámec v súčasnosti už platnej Dohody medzi vládou Slovenskej republiky a vládou Českej republiky o spolupráci v oblasti zabezpečenia vojenskej letovej prevádzky, uzavretej 14. decembra 2011 v Piešťanoch. V súlade s tým zmluva upravuje vzájomnú spoluprácu Slovenskej republiky a Českej republiky, ktorá nie je zabezpečovaná v rámci systému NATO s názvom NATINAMDS, čo zahŕňa použitie iných ako pohotovostných síl a prostriedkov Slovenskej republiky a Českej republiky alebo použitie týchto prostriedkov, príp. ich transferu pod národné velenie, tzv. RENEGÁT, ako aj spoluprácu štátov pri dočasnej neschopnosti jednej zo zmluvných strán na území druhej zmluvnej strany pri jej dočasnej neschopnosti zabezpečovať ochranu svojho vzdušného priestoru, ako aj odplatnosť tejto spolupráce, budú zmluvné strany riešiť na základe ich vnútroštátneho práva formou osobitnej zmluvy, resp. zmlúv.
Z dôvodu vytvorenia podmienok pre realizáciu tejto spolupráce majú ustanovenia predloženej zmluvy prednosť pred zákonmi Slovenskej republiky v oblasti velenia a trestnej jurisdikcie, tak ako je to obsiahnuté v jej doložke prednosti pred zákonmi Slovenskej republiky. Vzhľadom na oblasť úpravy je táto zmluva medzinárodnou zmluvou vojenskej povahy podľa č. 7 ods. 4 Ústavy Slovenskej republiky, na platnosť ktorej sa vyžaduje pred jej ratifikáciou súhlas Národnej rady Slovenskej republiky. Zároveň ide o medzinárodnú zmluvu podľa čl. 7 ods. 5 Ústavy Slovenskej republiky, na vykonanie ktorej nie je potrebný zákon a ktorá má prednosť pred zákonmi Slovenskej republiky.
Z dôvodu, že prípadná odplatnosť, resp. refundácia nákladov v rámci vzájomnej spolupráce sú podmienené samostatnou zmluvou v súlade s právnym poriadkom štátov zmluvných strán, nemá zmluva žiadny finančný vplyv, ani vplyv na podnikateľské prostredie, zamestnanosť alebo životné prostredie.
Prítomnosť príslušníkov Armády Českej republiky na území Slovenskej republiky a zároveň vyslanie príslušníkov ozbrojených síl Slovenskej republiky na územie Českej republiky ako predpoklad vykonávania tejto zmluvy je na základe čl. 86 písm. k) a l) Ústavy Slovenskej republiky podmienené osobitným rozhodnutím Národnej rady Slovenskej republiky. To je v podstate ten druhý dokument, ktorý predkladám. Predložený návrh bol predmetom rokovania Výboru Národnej rady Slovenskej republiky pre obranu a bezpečnosť, Ústavnoprávneho výboru Národnej rady Slovenskej republiky a Zahraničného výboru Národnej rady Slovenskej republiky.
Vážený pán podpredseda, vážené panie poslankyne, vážení páni poslanci, týmto si vás dovoľujem požiadať o schválenie predloženého návrhu.
13. 6. 2017 o 19:12 hod.
Vystúpenie spoločného spravodajcu 19:16
13. 6. 2017 o 19:16 hod.
Uvádzajúci uvádza bod 19:21
Vážený pán predsedajúci, vážené panie poslankyne, vážení páni poslanci, na základe čl. 86 písm. k) a l) Ústavy Slovenskej republiky vám predkladám návrh na vyslanie príslušníkov ozbrojených síl Slovenskej republiky na územie Českej republiky a na prítomnosť príslušníkov Armády Českej republiky na území Slovenskej republiky na účel spolupráce pri vzájomnej ochrane vzdušného priestoru. V nadväznosti na uznesenie vlády Slovenskej republiky č....
Vážený pán predsedajúci, vážené panie poslankyne, vážení páni poslanci, na základe čl. 86 písm. k) a l) Ústavy Slovenskej republiky vám predkladám návrh na vyslanie príslušníkov ozbrojených síl Slovenskej republiky na územie Českej republiky a na prítomnosť príslušníkov Armády Českej republiky na území Slovenskej republiky na účel spolupráce pri vzájomnej ochrane vzdušného priestoru. V nadväznosti na uznesenie vlády Slovenskej republiky č. 553 z roku 2016 bol 15. februára 2017 v Bruseli, bola podpísaná na úrovni ministrov obrany Slovenskej republiky a Českej republiky zmluva medzi Slovenskou republikou a Českou republikou o spolupráci pri vzájomnej ochrane vzdušného priestoru. Predmetom tejto zmluvy je rozšírenie spolupráce pri ochrane vzdušného priestoru s Českou republikou nad rámec vymedzený, v súčasnosti platnej medzivládnej dohody o spolupráci v oblasti zabezpečenia vojenskej letovej prevádzky uzatvorenej 14. decembra 2011 v Piešťanoch.
Z dôvodu potreby vytvorenia vnútroštátnych právnych podmienok pre realizáciu uvedenej zmluvy v dobe pred nadobudnutím jej platnosti predkladám predmetný návrh, ktorý umožní v súlade s čl. 86 písm. k) a l) Ústavy Slovenskej republiky vyslanie príslušníkov ozbrojených síl Slovenskej republiky na územie Českej republiky a prítomnosť príslušníkov Armády Českej republiky na území Slovenskej republiky na účely vykonávania tejto medzinárodnej zmluvy počas jej platnosti.
Vzhľadom na skutočnosť, že predloženým návrhom sa zabezpečuje len vnútroštátna právna podmienka pre budúce plnenie tejto medzinárodnej zmluvy, nezakladá jej schválenie finančný ani iný rámec a vplyv.
Predložený návrh bol predmetom rokovania Výboru Národnej rady Slovenskej republiky pre obranu a bezpečnosť a Zahraničného výboru Národnej rady Slovenskej republiky.
Vážený pán predsedajúci, vážené panie poslankyne, páni poslanci, týmto si vás dovoľujem požiadať o schválenie predloženého návrhu.
13. 6. 2017 o 19:21 hod.
13. 6. 2017 o 19:23 hod.
Vážený pán minister, vážený pán podpredseda Národnej rady, vážené kolegyne, kolegovia, počet poslancov v tejto sále síce pripomína počet bojaschopných lietadiel z tých známych vtipov o ozbrojených silách Slovenskej republiky. Verím, že v realite je to, v realite je to lepšie, ale obranyschopnosť Slovenskej republiky je vážna vec. Nemali by sme to brať na ľahkú váhu a žartovať o tom. Tak ja by som za seba chcel vyjadriť podporu tomuto návrhu...
Vážený pán minister, vážený pán podpredseda Národnej rady, vážené kolegyne, kolegovia, počet poslancov v tejto sále síce pripomína počet bojaschopných lietadiel z tých známych vtipov o ozbrojených silách Slovenskej republiky. Verím, že v realite je to, v realite je to lepšie, ale obranyschopnosť Slovenskej republiky je vážna vec. Nemali by sme to brať na ľahkú váhu a žartovať o tom. Tak ja by som za seba chcel vyjadriť podporu tomuto návrhu na vyslanie príslušníkov ozbrojených síl Slovenskej republiky na územie Českej republiky a na prítomnosť príslušníkov Armády Českej republiky na území Slovenskej republiky na účel spolupráce pri vzájomnej ochrane vzdušného priestoru a rovnako tak aj k tomu predchádzajúcemu bodu, ktorý s tým súvisí a teda zmluvu o spolupráci pri vzájomnej ochrane vzdušného priestoru.
Pre krajinu, ako je Slovensko, je takáto spolupráca nevyhnutná. Je zvlášť potešujúce, že sa tak deje s Českou republikou, s ktorou nás viaže spoločná aj štátna minulosť a dlhodobo nadštandardné vzťahy a je dôležité, že sa tak deje v rámci vymedzenom spoločenstvom demokratických krajín, teda Severoatlantickou alianciou. Žijeme veľmi búrlivé časy a to, čo sa mohlo zdať iba ako povinná jazda v minulosti, je možné, že bude, budeme musieť k tomu oveľa vážnejšie pristupovať a oveľa viac úsilia vyvinúť k tomu, aby sme reálne zabezpečili obranyschopnosť Slovenskej republiky. Búrlivá je situácia na Blízkom východe, náš východný sused Ukrajina je naďalej objektom agresie zo strany svojho východného suseda Ruskej federácie.
Tak v takýchto chvíľach je dôležité, aby sme mysleli na svoju obranyschopnosť, plnili si záväzky voči svojim spojencom a aj takýmito konkrétnymi krokmi prispievali k zabezpečeniu obranyschopnosti Slovenskej republiky a verím, že to, čo sme schválili na minulej schôdzi, teda zvyšovanie výdavkov na obranu, si zoberieme všetci k srdcu a budeme podľa toho, budeme podľa toho postupovať a čo najskôr - a ja verím, že aj skôr, ako sme to deklarovali - budeme schopní dospieť k splneniu toho záväzku, že máme vynakladať na vlastnú obranu 2 % hrubého domáceho produktu.
Takže ďakujem za pozornosť a verím, že podobne ako iné zmluvy alebo návrhy podobného druhu aj tento bod a ten predchádzajúci bod prejdú s podporou širokého spektra demokratických poslancov, fašisti tu momentálne nie sú, už išli spať.
13. 6. 2017 o 19:27 hod.

References: čl. 86
 čl. 7
 čl. 86
 čl. 86
 čl. 86
 čl. 86